[{"text_idx": "#000002", "text": "Mae cynhyrchwyr rhaglen deledu Britain's Got Talent wedi ymddiheuro am gamarwain gwylwyr yngly\u0302n a\u0302 pherfformiad enillydd y gystadleuaeth eleni."}, {"text_idx": "#000003", "text": "Cafodd cynhyrchwyr y rhaglen eu beirniadu ar o\u0302l iddyn nhw gyfaddef bod enillydd y gystadleuaeth, Jules O'Dwyer, wedi defnyddio ci ychwanegol yn ystod rhan o'i pherfformiad buddugol, gan nad oedd ei chi arferol 'Matisse' yn gallu cwblhau'r triciau."}, {"text_idx": "#000005", "text": "Yn dilyn y rhaglen bu nifer o gefnogwyr Co\u0302r Glanaethwy yn mynegi eu siom yngly\u0302n a\u0302'r canlyniad - yn enwedig gan fod yr enillydd wedi \"camarwain\" y gynulleidfa yngly\u0302n a\u0302 pherfformiad \"Matisse\"."}, {"text_idx": "#000006", "text": "Mynnodd Co\u0302r Glanaethwy nad oedden nhw yn siomedig gyda'r canlyniad, a'u bod wedi mwynhau'r gystadleuaeth."}, {"text_idx": "#000007", "text": "Fe dderbyniodd Ofcom dros fil o gwynion ar y pryd."}, {"text_idx": "#000008", "text": "Mae'n debyg fod ITV wedi cynnig ad-dalu gwylwyr a wnaeth bleidleisio i O'Dwyer."}, {"text_idx": "#000009", "text": "Yn o\u0302l y rheoleiddiwr darlledu OFCOM, roedd ITV yn euog o dorri'r co\u0302d darlledu, ond ni fydd y darlledwr yn wynebu dirwy neu gosb arall."}, {"text_idx": "#000010", "text": "Disgrifiad o\u2019r llun, Cafodd Co\u0302r Glanaethwy gynulliefa newydd ar gyfer eu perfformiadau trwy gyfrwng y rhaglen"}, {"text_idx": "#000011", "text": "Disgrifiad o\u2019r llun, Cafodd ci o'r enw Chase ei ddefnyddio yn un rhan o'r perfformiad buddugol"}, {"text_idx": "#000012", "text": "Prif StraeonHS2: 'Rhaid i Gymru fynnu ei chyfran o arian'Cyhoeddwyd15 awr yn o\u0302lBalchder teulu o Gymru dros gyflwyno Cyfraith JadeCyhoeddwyd21 awr yn o\u0302lGostyngiad eto yn y nifer sy'n astudio TGAU CerddCyhoeddwyd9 awr yn o\u0302l"}, {"text_idx": "#000020", "text": "Ateb y Galw: Lewis Owen"}]